જામનગરના હાર્દ સમા ત્રણ બત્તી વિસ્તારમાં આવેલી એસબીઆઇની બ્રાંચમાંથી ૬ લાખ રૂપિયાની ઉઠાંતરી થતા ચકચાર મચી ગઈ છે. ધોળા દિવસે બનેલી આ ઘટના ટોક ઓફ ધ ટાઉન બની રહી છે. સવારે અગિયાર વાગ્યાની આસપાસ ત્રણ કરતાં વધુ શખ્સોએ બેંકના કર્મચારીઓની હાજરીમાં જ છ લાખ જેટલી માતબર રકમની ઉઠાંતરી કરી હતી. ઘટનાની સમગ્ર જાણ પોલીસને થતા પોલીસ કાફલાએ આ ચોરીની તપાસ હાથ ધરી છે. આ અંગે જામનગર સિટી બી ડિવિઝનના પીઆઇ સકસેનાએ જણાવ્યુ હતું કે પોલીસે સમગ્ર શહેરમાં નાકાબંધી કરીને ગુનેગારોને ઝડપી લેવા ચક્રો ગતિમાન કર્યાં છે.